KLASA: 400-02/24-01/02

UR.BROJ: 2170-62-01/01-24

Rijeka, 09. srpnja 2024.

**POLUGODIŠNJI IZVJEŠTAJ O IZVRŠENJU FINANCIJSKOG PLANA GIMNAZIJE ANDRIJE MOHOROVIČIĆA RIJEKA ZA 2024. GODINU**

**(01.01.2024.- 30.06.2024.)**

Gimnazija Andrije Mohorovičića Rijeka obavlja osnovnu djelatnost odgoja i obrazovanja sukladno odredbama Zakona o odgoju i obrazovanju u osnovnoj i srednjoj školi te obavlja i vlastitu djelatnost zakupa poslovnog prostora, odnosno prostora za postavljanje samoposlužnih aparata. Polugodišnji izvještaj o izvršenju financijskog plana za 2024. godinu Škola izrađuje sukladno odredbama Zakona o proračunu (Nar. nov., br. 144/21) te Pravilnika o polugodišnjem i godišnjem izvještaju o izvršenju proračuna i financijskog plana.

Izvještaj se izrađuje i donosi temeljem Pravilnika o polugodišnjem i godišnjem izvještaju o izvršenju proračuna i financijskog plana, donesenog na temelju čl. 76. st. 3. i čl. 81 st. 3. Zakona o proračunu.

Izvještaj o izvršenju financijskog plana prati jesu li se i u kojim iznosima ostvarile planirane pozicije prihoda, primitaka, rashoda, izdataka, viškova i manjkova unutar jedne godine.

Godišnji izvještaj o izvršenju sadrži:

1. Opći dio- Sažetak računa prihoda i rashoda i računa financiranja, izvršenje prihoda i rashoda po ekonomskoj klasifikaciji, izvršenje po izvorima financiranja te izvršenje po funkcijskoj klasifikaciji
2. Posebni dio- Izvještaj po programskoj klasifikaciji
3. Obrazloženje

**1.Opći dio- Sažetak računa prihoda i rashoda i računa financiranja**

Opći dio godišnjeg izvještaja o izvršenju financijskog plana sadrži:

 • izvorni plan ako od donošenja financijskog plana nije bilo izmjena i dopuna financijskog plana niti izvršenih preraspodjela odnosno izvorni plan i tekući plan ako je od donošenja financijskog plana bilo naknadno izvršenih preraspodjela

 • rebalans ako je od donošenja financijskog plana bilo izmjena i dopuna financijskog plana, odnosno rebalans i tekući plan ako je od izmjena i dopuna financijskog plana bilo naknadno izvršenih preraspodjela.

Prema Pravilniku izvorni plan proračunskog korisnika JLP(R)S je prvi financijski plan usvojen od predstavničkog tijela, rebalans su zadnje izmjene i dopune financijskog plana usvojenog od strane predstavničkog tijela proračunskog korisnika JLP(R)S u izvještajnom razdoblju, dok je tekući plan financijski plan, odnosno posljednje izmjene i dopune financijskog plana s uključenim naknadno izvršenim preraspodjelama u izvještajnom razdoblju.

Ukupni prihodi Gimnazije Andrije Mohorovičića Rijeka u 2023. godini iznose **1.359.208,20 EUR**, ukupni rashodi u 2023. godini iznose **1.353.184,92** EUR čime je proizašao višak prihoda tekuće godine u iznosu od **6.023,28 EUR.**

Škola ima preneseni višak iz prethodne godine u iznosu od **17.563,88 EUR**, te je u prvih šest mjeseci 2024. godine kao rezultat poslovanja ostvarila **5.631,16** EUR.

Izvještaj o prihodima i rashodima prema izvorima financiranja sadrži prikaz prihoda i rashoda prema izvorima financiranja iskazanim na razini razreda i skupine sukladno Pravilniku o proračunskim klasifikacijama.



U razdoblju od 1. siječnja do 30. lipnja 2024. Škola je ostvarila ukupan prihod u iznosu od **818.385,94** Eur što u odnosu na ostvarenje 2023. godine iznosi povećanje od 129,46%, a u odnosu na izvorni plan 2024.. godine ostvarenje od 58,56%

Prihodi prema izvorima financiranja i ekonomskoj klasifikaciji.

* Pomoći iz nenadležnog proračuna 636 Izvor 52 –581.909,73 što iznosi 58,41% ostvarenja plana za 2024. godinu, te 129,79% ostvarenja 2023. godine
* Prihodi po posebnim propisima 652 Izvor 43 3.425,31 266,44% u usporedbi s izvršenjem 2023. zbog povećanog broja projektnih nastava i odlazaka u inozemstvo, te 50,25% ostvarenja planiranog prihoda za 2024.
* Prihodi iz nadležnog proračuna 671 - 42.266,27 128,76% u odnosu na 2023. godinu zbog povećanja režijskih troškova, nabave nematerijalne imovine, organizacije županijskog natjecanja iz fizike, a iznosi 51,31% ostvarenja plana za 2024. godinu

Izvor 44- 42143,14 Eur

Izvor 11- 123,13 Eur

* Prihodi od donacija 663 Izvor 62 – 16.014,91 uvećanje od 108,84% u odnosu na izvršenje 2023. godine zbog prikupljanja donacija za odlazak na natjecanje u New York, te iznosi 116,21% ostvarenja plana za 2024.
* Prihodi od prodaje nefinancijske imovine 721 Izvor 73 – s obzirom na to da su svi stanovi u vlasništvu Gimnazije otplaćeni, postoji samo ostvarenje 2023. godine u iznosu od 106,63 Eur

Ukupni rashodi u razdoblju siječanj-lipanj 2023. ostvareni su u iznosu od 812.754,81 što iznosi 126,48% u odnosu na ostvarenje 2023. godine, te 57,43% ukupnog iznosa planiranog 1. Izmjenama i dopunama financijskog plana za 2024. godinu, a odnose se na:

* Rashodi za zaposlene 31 – 733.471,47 što je uvećanje od 27,26% u odnosu na 2023. godinu, te iznosi 56,82% planiranog iznosa za 2024. godinu
* Materijalni rashodi 32 – 71.030,94 bilježi se uvećanje od 28,74% u odnosu na izvršenje 2023., ali i 67,38% izvršenja plana za 2024.
* Financijski rashodi 34– 301,80 što je 175,04% izvršenja za 2023. godinu, te 48,72% planiranog iznosa za 2024.
* Ostali rashodi 38- 1.152,00 tekuće donacije u naravi, 100% planiranog iznosa za 2024. godinu, te uvećanje od 3% u odnosu na izvršenje 2023. godine, a odnosi se na nabavku higijenskih potrepština za djevojčice, te se izračunava prema broju učenica
* Rashodi za nabavku nefinancijske imovine 42 – 6.508,60 iznosi 38,07% planiranog iznosa za 2024. godinu.

**Obrazloženje rashoda prema funkcijskoj klasifikaciji**

Izvještaj po programskoj klasifikaciji proračunskog korisnika sadrži prikaz rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. Podaci u Izvještaju iskazuju se na razini skupine i odjeljka ekonomske klasifikacije, osim u stupcima „Izvorni plan ili rebalans“ i Tekući plan“ gdje se iskazuju samo na razini skupine ekonomske klasifikacije Izvori financiranja iskazuju se u okviru svake aktivnosti i projekta i zbrojno na razini proračunskog korisnika na kojem se financijski plan planira odnosno izvršava kako je prikazano u slijedećoj tablici.



**2. Posebni dio**

**Obrazloženje rashoda po programskoj klasifikaciji**

Izvještaj po programskoj klasifikaciji proračunskog korisnika sadrži prikaz rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. Podaci u Izvještaju iskazuju se na razini skupine i odjeljka ekonomske klasifikacije, osim u stupcima „Izvorni plan ili rebalans“ i Tekući plan“ gdje se iskazuju samo na razini skupine ekonomske klasifikacije.

Izvori financiranja iskazuju se u okviru svake aktivnosti i projekta i zbrojno na razini proračunskog korisnika na kojem se financijski plan planira odnosno izvršava.

**SAŽETAK DJELOKRUGA RADA:**

Program srednjoškolskog gimnazijskog odgoja i obrazovanja provodi se kroz aktivnost osiguranja uvjeta rada, sukladno zakonskom standardu ustanova srednjeg školstva, redovan program odgoja i obrazovanja.

Pored redovnih programa Gimnazija Andrije Mohorovičića nudi pregršt zanimljivih aktivnosti (debatni klub, foto grupa i organiziranje izložbi, zbor, filmska skupina, novinarska skupina, radijska skupina, književni klub, školski volonterski klub, sportske aktivnosti, program za njemačku jezičnu diplomu - DSD, polaganje ispita iz francuskoga jezika – DELF…)

Podaci o opsegu djelatnosti za školsku godinu 2023./2024.

|  |  |  |  |  |  |  |
| --- | --- | --- | --- | --- | --- | --- |
| Broj učenika | Broj razrednih odjela | Nastavno osoblje | Ravnatelj i str. pedagoško osoblje | Administrativno tehničko osoblje | Ukupno | Zgrada |
| 474 | 20 | 39 | 4 | 9 | 52 | 1 |

Podaci o programima u šk. godini 2023./2024.

|  |  |  |  |  |  |
| --- | --- | --- | --- | --- | --- |
| Red. br. | Struka- područje rada | Program-zanimanje | Trajanje (u godinama ) | Ukupan br. odjela | Ukupan br. učenika |
| 1. | gimnazija | opća | 4 | 12 | 289 |
| 2. | gimnazija | prirodoslovno-matematička | 4 | 8 | 185 |

**Program: 5306 Obilježavanje postignuća učenika i nastavnika**

Aktivnost 530605: Natjecanja i smotre – tekućim planom predviđeni iznos sredstava od 3.300,00 Eur u cijelosti je neiskorišten jer se isplate po ovom programu ostvaruju krajem financijske godine.

**Program: 5501 Srednjoškolsko obrazovanje**

Aktivnost 550101: Osiguravanje uvjeta rada – tekućim planom planirana sredstva u visini od 1.384.328,20 Eura ostvarena su u visini od 804.969,27 Eura što iznosi 58,15% plana. Izvršenje se odnosi na isplatu plaća, doprinosa na plaće, ostalih rashoda za zaposlene te na materijalne i financijske rashode Škole nužne za obavljanje djelatnosti. Ostvarenje rashoda za zaposlene i materijalnih rashoda iz izvora prihodi za posebne namjene niže je u odnosu na planirana sredstva jer financijski plan Škole mora biti uravnotežen.

Aktivnost 550203: **Programi školskog kurikuluma** – tekućim planom planirana sredstva u visini od 5.400,00 eura ostvarena su u visini od 124,94 eura ili 15,89 % plana jer se po tom programu isplate realiziraju u drugoj polovici financijske godine.

Aktivnost 550221: Osiguranje besplatnih zaliha menstrualnih higijenskih potrepština – Rashodi, kojima se financirala nabava higijenskih uložaka, planirani su i realizirani do iznosa od 1.152,00 Eura odnosno do visine uplaćenih sredstava.

Program: 5504 Kapitalna ulaganja u odgojno obrazovnu infrastrukturu Kapitalni projekt 550401: Opremanje ustanova školstva – tekućim planom planirana su sredstva u visini od 17.098,33 eura i ostvarena u iznosu od 6.228,00 eura odnosno 38,07% plana. Vlastitim sredstvima iz donacija realizirana je kupovina materijala za izradu robota za natjecanje tima robotičara Gimnazije.

**Financijski rezultat**

Ukupni prihodi Gimnazije Andrije Mohorovičića Rijeka u prvih šest mjeseci 2024. godine iznose **818.35,94 EUR**, ukupni rashodi iznose **812.754,81** EUR čime je proizašao višak prihoda tekuće godine u iznosu od **5.631,16** **EUR.**

Škola ima preneseni višak iz prethodne godine u iznosu od **17.563,88 EUR**.

Izvještaj pripremila:

Ivona Cianci Kolarić Ravnatelj:

Voditeljica računovodstva Henry Ponte, prof.

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**